《同王无烦游石氏祇园 其一》
清代·郝浴

侧身双树入，花气浣衣裳。不道千年雪，融成百合香。

落红嫣小筑，凝翠湿回廊。尚有安巢燕，呢喃问觉王。

作者简介：（1623—1683）清直隶定州人，字冰涤，号雪海，更号复阳。顺治六年进士，累迁御史，巡按四川。以疏劾吴三桂拥兵观望，流徙奉天尚阳堡。康熙中吴三桂反，乃得召还。官至广西巡抚。